Rudoji versmelė

Rudoji versmelė, taip pat Sabalunkų šaltinis – valstybinis gamtos paveldo objektas, esantis Gražutės regioniniame parke, Zarasų rajone, Salako miestelio pietrytiniame pakraštyje  (paribyje su Sabalunkų kaimu), apie 100 m į pietus nuo kelio , kairiajame Bebrinės (Bebrynės) upelio krante. Netoli tilto per Bebrinę pastatyta nuoroda į šaltinį. 
miniatiūra|240px|left|Nuoroda į šaltinį. Priekyje – tiltas per Bebrinę
miniatiūra|220px|right|Rudoji versmelė įteka į Bebrinę

Versmelė paskelbta saugoma Lietuvos TSR Valstybinio gamtos apsaugos komiteto 1985 m. kovo 5 d. įsakymu Nr. 15.Saugomų teritorijų valstybės kadastras. Rudoji versmelė stvk.lt/map

Versmė trykšta iš po didelių akmenų, Bebrynės upelio kairiajame šlaitelyje. Protaka nuklota ryškiai rudomis geležingomis nuosėdomis  (pagal jų spalvą versmei suteiktas pavadinimas). Šaltinio vanduo už 6–7 m įteka į Bebrynės upelį. Aplink šaltinį plyti pievos, reti daržai. Artimiausia sodyba yra už 100 m nuo šaltinio ištakų. Šaltinio vanduo šaltas, bekvapis, skonis būdingas vandeniui, turinčiam daug geležies.  

Istorikai ir tautosakininkai yra surinkę vietinių gyventojų pasakojimų apie Rudąją versmelę. Netoli versmelės įsikūrę žmonės tvirtina, kad šaltinio vanduo tikrai esąs „daktarų pripažintas sveikas vanduo“. Tačiau yra tokių, kurie sako esą versmelės vanduo yra pernelyg rūdingas ir kad prieškaryje žmonės vandenį semdavosi ir naudojo gydymo tikslais iš kitos versmės, kuri tryško netoli vienos kaimo sodybos. Salake kalbama, kad kas visas prieš saulės tekėjimą ryte, niekam nematant, nusiprausia Rudosios versmelės vandeniu, tas atjaunėjęs. 

 Geologija 

Šaltinis yra kylantis, nuolatinio veikimo, vidutinio vandeningumo, turintis reikšmingą debitą – 2,21 l/s. Vanduo šaltas (temperatūra – 7,2°C), bekvapis, turintis skonį, būdingą vandeniui su daug geležies. Ištirpusio deguonies – 0,49 mg/l, pH – 7,47. Vanduo pasižymi redukcine aplinka (rH – 11,6). Vanduo gėlas, turi daug mineralinių medžiagų, kietas (lengvai pašalinamas kietumas). Vandenyje didelis kiekis (2,1 mg/l) geležies, mažai ištirpusio deguonies. Bendroji mineralizacija - 574 mg/l. Kalcio, magnio hidrokarbonatinis vanduo.Lietuvos geologijos tarnyba. El. paslaugos. Geotopai (išrašas). Rudoji versmelė, šaltinis lgt.lt

 Duomenys 

 Gylis: 0 m
 Plotis: 0,4 m
 Vandens debitas: 2,21 l/s 
 Mineralizacija: 574 mg/l
 Sudėtis: gėlas hidrokarbonato magninis kalcio vanduo

 Pastabos 

 Šaltiniai 

 Nuorodos 

 Rudoji versmelė (youtube.com)
 Lietuvos šaltinių TOP 10: įdomiausi ir patys vertingiausi

Kategorija:Lietuvos šaltiniai
Kategorija:Zarasų rajono paveldas
Kategorija:Lietuvos gamtos paveldo objektai
Kategorija:Salakas